cyanic-selkie/wikianc huggingface dataset:
Ροζίτα Σώκου
Έντυπη δημοσιογραφία
Από το 1969 έως το 2005 διήρκεσε η συνεργασία της με την εφημερίδα Ακρόπολη. Από το 1970 προστέθηκε και η Απογευματινή. Έγραφε κριτική κινηματογράφου, θεάτρου, μπαλέτου. Διατηρούσε διάφορες προσωπικές σελίδες με χρονογραφήματα, πορτρέτα καλλιτεχνών ή αναμνήσεις, καθώς και ανταποκρίσεις από κινηματογραφικά και θεατρικά φεστιβάλ. Στις ανταποκρίσεις της έδινε αγώνα να βοηθήσει ταλαντούχους δημιουργούς που θεωρούσε ότι αδικούνταν από το κατεστημένο. Σε σειρές άρθρων συχνά καταπιανόταν με τολμηρά για τη δεκαετία του '70 θέματα, όπως η ομοφυλοφιλία ή η έντονη καταγγελία της ενάντια στο ξεπούλημα διανοούμενων σε συσχέτιση με τις επιχορηγήσεις του Ιδρύματος Φορντ. Αυτό ήταν κάτι που την έφερε σε αντιπαράθεση με τον παλιό της αγαπημένο Ιάννη Ξενάκη και τη γυναίκα του Φρανσουάζ, οι οποίοι διέψευσαν όσα είχαν πει δηλώνοντας πως δεν της είχαν παραχωρήσει ποτέ συνέντευξη.
Όταν η Καθημερινή ξανάρχισε την κυκλοφορία της, η Σώκου έγραφε έως το 1987 στο κυριακάτικο φύλλο με το ψευδώνυμο Ειρήνη Σταύρου. Για ένα διάστημα έγραφε στο Έθνος της Κυριακής και στον Κόσμο του Επενδυτή. Επί χρόνια διατηρούσε σελίδα στο περιοδικό Παιδί και Νέοι γονείς. Από το 1984 έως το 2006 ανέλαβε μια σελίδα στο εβδομαδιαίο περιοδικό Τηλέραμα, όπου προσπαθούσε να δώσει λύσεις στα προβλήματα που της έθεταν οι αναγνώστες.
Ραδιόφωνο
Είχε τη δική της εκπομπή με συνεντεύξεις διάσημων και άσημων που μιλούσαν για τα θετικά και τα αρνητικά του επαγγέλματός τους. Είχε ακόμα μία εκπομπή ποικίλης ύλης μαζί με τον Κώστα Φέρρη με τίτλο Λίθοι και κέραμοι.
Τηλεόραση
Στην τηλεόραση έγινε γνωστή με την εκπομπή ταλέντων Να η ευκαιρία, που σημείωσε μεγάλη τηλεθέαση (1977-1983) , ως μέλος της κριτικής επιτροπής , όπου ξεχώριζε για την καλλιέργεια και την αμεσότητά της.
Το 1992-1993 είχε εκπομπή στο Νew Channel με τίτλο Οι επισκέπτες της νύχτας. Υποδεχόταν προσωπικούς φίλους, επώνυμους και ανώνυμους, για μια απρογραμμάτιστη κουβεντούλα στο σαλόνι του σπιτιού της.
Το 1995-1996 εμφανιζόταν μία φορά την εβδομάδα στον Πρωινό καφέ του ΑΝΤ1.
Το 1997 το Κανάλι 5 επιχείρησε να αναβιώσει την επιτυχία του Να η ευκαιρία σε μια εβδομαδιαία εκπομπή παρουσίασης ταλέντων με τίτλο Όνειρα στο φως συγκεντρώνοντας τους: Σώκου, Κατσαρό, Ντάριο μαζί με νέους συνεργάτες.
Όλο αυτό το διάστημα η Σώκου είχε εμφανίσεις σε διάφορες εκπομπές, ακόμα και στη διαδικτυακή τηλεόραση, εκφράζοντας την άποψή της άφοβα, συχνά προκαλώντας θύελλα αντιδράσεων.
Μεταφράσεις
Γνωρίζει αγγλικά, γαλλικά και ιταλικά. Έχει μεταφράσει βιβλία αλλά και τη σειρά Κόρτο Μαλτέζε του Ούγκο Πρατ. Έχει μεταφράσει, επιμεληθεί και συμπληρώσει το δίτομο έργο Κινηματογράφος του εκδοτικού οίκου Πάπυρος-Λαρούς. Τρέφει ιδιαίτερη αγάπη για την επιστημονική φαντασία.
Θέατρο - Μονογραφίες
Το 1974 άρχισε η ενασχόλησή της με το θέατρο γράφοντας Το πορτραίτο του Ντόριαν Γκρέϋ του Όσκαρ Ουάϊλντ και διασκευάζοντας το έργο Λεντς για το Θέατρο Έρευνας του Δημήτρη Ποταμίτη. Αργότερα μετέφρασε τα έργα: Σοκ του Σαμ Σέπαρντ και Με θέα τη θάλασσα του Έντουαρντ Άλμπι, που ανέβηκαν το 1995 και 1996 αντίστοιχα στο θέατρο του Γιώργου Μεσσάλα. Συνεργάστηκε με την κόρη της στη μετάφραση του έργου Συγκομιδή της Μάντζουλα Παντμανάμπαν, που πήρε το 1998 το πρώτο βραβείο στον Διεθνή Διαγωνισμό Θεάτρου του Ιδρύματος Α. Ωνάση και της Ιεζάβελ του Ζαν Ανούιγ, που ανέβασε ο θίασος Τζένης Ρουσσέα το 1999. Το 1999-2000 ξαναπαρουσιάστηκε το Πορτραίτο του Ντόριαν Γκρέϋ, αυτή τη φορά από τον θίασο του Στράτου Τζώρτζογλου.
Έχει γράψει και δημοσιεύσει μονογραφίες για πρωταγωνιστές στο χώρο της τέχνης: Νουρέγεφ (1983), Αναστάσιος (1985), Νουρέγεφ - όπως τον γνώρισα (2003), Ο Μάριος κι εγώ (2005). Επίσης το θεατρικό έργο Quai Voltaire (1991), εμπνευσμένο από τη ζωή της στο Παρίσι κοντά στον Ρούντολφ Νουρέγιεφ. Το 2014 άρχισε να ετοιμάζει, σε συνεργασία με την κόρη της, την αυτοβιογραφία της με τίτλο Τα χρόνια της Ροζίτας.
Μεταξύ 2006 και 2009 δίδαξε Ιστορία Θεάτρου στη δραματική σχολή Μέλισσα της Έλντας Πανοπούλου και μετέπειτα στη δραματική σχολή του Πειραϊκού Συνδέσμου.
Περιοδικά
Καθώς και μεμονωμένες συνεργασίες της σε πολλά ακόμη
Τηλεόραση
Συμμετοχές σε εκπομπές
Σημειώσεις
<references responsive="0" group="Σημ" />
Εξωτερικοί σύνδεσμοι
Κατηγορία:Νεοέλληνες λογοτέχνες Κατηγορία:Ελληνίδες συγγραφείς Κατηγορία:Ελληνίδες δημοσιογράφοι Κατηγορία:Έλληνες θεατρικοί συγγραφείς Κατηγορία:Έλληνες μεταφραστές Κατηγορία:Έλληνες κριτικοί του κινηματογράφου Κατηγορία:Έλληνες βιογράφοι Κατηγορία:Ιππότες του Τάγματος των Τεχνών και των Γραμμάτων
Διαλογικός εαυτός
Ο διαλογικός εαυτός είναι ψυχολογική έννοια που περιγράφει την ικανότητα της ανθρώπινης νόησης να φαντάζεται τις διαφορετικές θέσεις των συμμετεχόντων σε ένα εσωτερικό διάλογο σε στενή συσχέτιση με έναν εξωτερικό διάλογο. Ο διαλογικός εαυτός είναι κεντρική έννοια της ομώνυμης θεωρίας που αναπτύχθηκε από τον Ολλανδό ψυχολόγο Χέρμανς Χούμπερτ και στηρίχθηκε στη θεωρία της διαλογικότητας του Μιχαήλ Μπαχτίν.
Εισαγωγή
Η θεωρία του διαλογικού εαυτού επικεντρώνεται στις έννοιες του εαυτού και του διαλόγου με τέτοιον τρόπο, ώστε να επιτυγχάνεται μια βαθύτερη κατανόηση της διασύνδεσης ανάμεσα στον εαυτό και την κοινωνία. Η σύνθετη έννοια του "διαλογικού εαυτού" ξεπερνά το δίπολο εαυτός-άλλος, τοποθετώντας το εξωτερικό στο εσωτερικό και αντίστροφα. Λειτουργώντας ως μια "κοινότητα του μυαλού" (society of mind), ο εαυτός διακατέχεται από μια πληθώρα "εσωτερικών θέσεων" που συσχετίζονται διαλογικά μεταξύ τους. Στη θεωρία του διαλογικού εαυτού, ο εαυτός θεωρείται εκτεταμένος, δηλαδή εμπεριέχει άτομα και κοινωνικές ομάδες ως εσωτερικές στον εαυτό θέσεις οι οποίες εμπλέκονται σε ένα διάλογο μεταξύ τους. Ως αποτέλεσμα αυτής της προέκτασης, ο εαυτός δεν περιλαμβάνει μόνο εσωτερικές θέσεις (π.χ. εγώ ως παιδί της μητέρας μου, εγώ ως δάσκαλος, εγώ ως εραστής) αλλά και εξωτερικές θέσεις (π.χ. ο πατέρας μου, οι μαθητές μου, οι κοινωνικές μου ομάδες) που περιλαμβάνονται στον εκτεταμένο μου εαυτό. Με δεδομένη τη βασική υπόθεση της θεωρίας, ο άλλος δεν είναι εξωτερικός του εαυτού αλλά εσωτερικό μέρος του, με τον τρόπο που εσωτερικεύεται από ένα δεδομένο άτομο. Δηλαδή δεν υπάρχει μόνο ο πραγματικός άλλος εξωτερικά του εαυτού, αλλά και ο άλλος όπως έχει εσωτερικευτεί στον εκτεταμένο εαυτό του ατόμου. Συνέπεια αυτής της θεώρησης είναι να διακρίνουμε τρία επίπεδα διαλόγου: Όπως φαίνεται από τα προηγούμενα παραδείγματα, δεν υπάρχει μια ξεκάθαρη διάκριση ανάμεσα στο εσωτερικό του εαυτού και τον εξωτερικό κόσμο, αλλά μάλλον μια βαθμιαία μετάβαση. Η θεωρία του διαλογικού εαυτού υποθέτει ότι ο εαυτός ως μια εσωτερική κοινότητα θέσεων εμπεριέχει ένα σύνολο εσωτερικών και εξωτερικών (εσωτερικευμένων) θέσεων που εμπλέκονται σε ένα διαρκή διάλογο. Όταν κάποιες από αυτές τις θέσεις σιωπήσουν ή κυριαρχήσουν έναντι των άλλων, ο εκτεταμένος εαυτός γίνεται μονολογικός. Όταν, αντίθετα, όλες αυτές οι θέσεις αναγνωρίζονται και "ακούγονται", ο εκτεταμένος εαυτός γίνεται περισσότερο διαλογικός και λειτουργικός, επιτρέποντας την καλύτερη ανάπτυξη του ατόμου.
Ιστορική προέλευση
Η θεωρία του διαλογικού εαυτού στηρίχθηκε στην εργασία δυο διανοητών που έδρασαν σε διαφορετικές χώρες, του Γουΐλιαμ Τζέιμς και του Μιχαήλ Μπαχτίν. Οι διανοητές αυτοί προέρχονταν από διαφορετικές επιστήμες (ψυχολογία και λογοτεχνία αντίστοιχα) και από διαφορετικές επιστημολογικές παραδόσεις (πραγματισμός και διαλογικότητα). Η θεωρία του διαλογικού εαυτού τοποθετείται στην τομή αυτών των επιστημολογικών παραδόσεων. Ως θεωρία του εαυτού στηρίζεται στην εργασία του Γουΐλιαμ Τζέιμς, ενώ το διαλογικό της μέρος βασίζεται στην θεωρία του Μπαχτίν. Η συγκεκριμένη στην εργασία επιστημόνων όπως ο Τζέιμς, ο Μπαχτίν και ο Τζορτζ Χέρμπερτ Μηντ και παράλληλα προσθέτει επιπλέον στοιχεία.
Ο Γουΐλιαμ Τζέιμς (1890) πρότεινε μια διάκριση ανάμεσα στο Εγώ (I) και το Εμένα (Me) η οποία, σύμφωνα με τον Morris Rosenberg, αποτελεί κλασσική διάκριση στην ψυχολογία του εαυτού. Κατά τον Τζέιμς, το Εγώ αντιστοιχεί στον εαυτό-ως-γνώστη και χαρακτηρίζεται από συνέχεια, διακριτότητα και βούληση. συνέχεια του εαυτού-ως-γνώστη χαρακτηρίζεται από μια αίσθηση προσωπικής ταυτότητας, δηλαδή μια αίσθηση συνέχειας στο χρόνο. Η αίσθηση της διακριτότητας ή ατομικότητας προκύπτει από την υποκειμενική φύση του εαυτού-ως-γνώστη.Η αίσθηση της διακριτότητας ή ατομικότητας προκύπτει από την υποκειμενική φύση του εαυτού-ως-γνώστη.Τέλος, μια αίσθηση προσωπικής βούλησης αντανακλάται στη συνεχή επιλογή ή απόρριψη σκέψεων με την οποία ο εαυτός-ως-γνώστης αναδεικνύεται σε ενεργό επεξεργαστή των βιωμάτων του. Κατά τον James, ο όρος Εμένα (me), αντιστοιχεί στον εαυτό-ως-γνώριμο (self-as-known) και συντίθεται από τα βιωματικά στοιχεία που θεωρείται ότι ανήκουν σε κάποιον. Ο James γνώριζε ότι υπάρχει μια σταδιακή μετάβαση από το Εγώ (me) στο Εμένα (mine) και συμπέραινε ότι ο βιωματικός εαυτός συντίθεται από όλα όσα ένα πρόσωπο ονομάζει δικά του, όχι μόνο το σώμα του και τις ψυχικές του ιδιότητες, αλλά και τα ρούχα του, το σπίτι του, την οικογένειά του, τους προγόνους του, τους φίλους του, η φήμη του, η δουλειά του, η περιουσία του. Σύμφωνα με αυτή την οπτική, τα όντα και τα αντικείμενα του περιβάλλοντος ανήκουν στον εαυτό ενός ατόμου από τη στιγμή που βιώνονται ως δικά του. Αυτό σημαίνει ότι στον εαυτό κάποιου δεν ανήκει μόνο, για παράδειγμα, η μητέρα του, αλλά και ο εχθρός του. Σύμφωνα με τον Τζέιμς, ο εαυτός κάποιου επεκτείνεται στο περιβάλλον του ή, διαφορετικά, εμπεριέχει στοιχεία του περιβάλλοντός του. Αυτός ο εκτεταμένος εαυτός, μπορεί να αντιπαραβληθεί με τον καρτεσιανό εαυτό ο οποίος βασίζεται στη σαφή διάκριση, όχι μόνο ανάμεσα στον εαυτό και στο σώμα αλλά και ανάμεσα στον εαυτό και τους άλλους. Ο εαυτός δεν αποκλείει εξωτερικά από το δέρμα τους άλλους. Κατά την οπτική του James, ο εκτεταμένος εαυτός εμπεριέχει αντιθέσεις και συναλλαγές σε ένα κατανεμημένο, πολυφωνικό όλον.
Ο Τζέιμς προτείνει την ιδέα ενός αστερισμού θέσεων οι οποίοι θεωρεί ότι ανήκουν στον εκτεταμένο εαυτό: "η σύζυγός μου, τα παιδιά μου, οι πρόγονοί μου, οι φίλοι μου. Αυτοί οι χαρακτήρες-θέσεις εντός του εαυτού είναι εμφανείς και στη δουλειά του Μπαχτίν . Ο Μπαχτίν χρησιμοποιεί τη μεταφορά πολυφωνική νουβέλα η οποία αποτέλεσε έμπνευση για μεταγενέστερες διαλογικές προσεγγίσεις του εαυτού. Για να φτάσει στην έννοια της πολυφωνικής νουβέλας, ο Μπαχτίν μελέτησε τα έργα του Ντοστογιέφσκι. Ο Μπαχτίν θεωρούσε ότι στα έργα του Ντοστογιέφσκι δεν υπάρχει μόνο η φωνή του συγγραφέα αλλά και πολλών άλλων, που προσωποποιήθηκαν στους χαρακτήρες των έργων του, όπως ο Ιβάν Καραμαζόφ, ο Ρασκόνικοφ κ.α.
Οι παραπάνω χαρακτήρες δεν παρουσιάζονται ως πειθήνιοι σκλάβοι στην υπηρεσία του συγγραφέα, αλλά αντιμετωπίζονται ως ανεξάρτητες φωνές, έχοντας η κάθε μια τη δική της οπτική για τον κόσμο. Κάθε ήρωας τοποθετείται ως συγγραφέας της δικής του ιδεολογίες και όχι ως αντικείμενο της καλλιτεχνικής οπτικής του Ντοστογιέφσκι. Αντί για μια πολλαπλότητα χαρακτήρων σε ένα ενοποιημένο κόσμο, υπάρχει μια πληθώρα συνειδήσεων σε διαφορετικούς κόσμους. Όπως στα πολυφωνικά τραγούδια όπου οι πολλαπλές φωνές συνοδεύουν ή αντιτίθενται μεταξύ τους με ένα διαλογικό τρόπο. Τοποθετώντας μαζί διαφορετικούς χαρακτήρες σε μια πολυφωνική κατασκευή, ο Ντοστογιέφσκι δημιουργεί μια πολλαπλότητα προοπτικών, απεικονίζοντας χαρακτήρες ενώ συνομιλούν με το Διάβολο (Ιβάν και ο Διάβολος), με τα άλτερ έγκο τους (Ιβάν και Σμερντιάκοφ), ακόμα και με καρικατούρες των εαυτών τους (Ρασκόνικοφ και Σβιντιγκάλοφ).
Εμπνευσμένος από τη δουλειά των Τζέϊμς και Μπαχτίν, ο Χέρμανς έγραψε την πρώτη δημοσίευση για τη θεωρία του διαλογικού εαυτού το 1992, στην οποία η έννοια του εαυτού παρουσιάζεται ως μια δυναμική πολλαπλότητα σχετικά αυτόνομων Εγώ-θέσεων, διαφορετικών εσωτερικών φωνών στο τοπίο της προσωπικότητας του ατόμου. Σε αυτή τη θεώρηση, το Εγώ έχει τη δυνατότητα να μετακινείται σε διαφορετικές θέσεις-φωνές, ανάλογα με τη χρονική στιγμή και/ή με τις αλλαγές στις καταστάσεις. Το Εγώ μετακινείται διαρκώς ανάμεσα σε διαφορετικές, ακόμα και αντιτιθέμενες, θέσεις και έχει την ικανότητα να δωρίζει σε κάθε θέση μια διαφορετική, διακριτή φωνή, ώστε να αναπτύσσονται μεταξύ τους διαλογικές σχέσεις. Οι διαφορετικές φωνές λειτουργούν ως αλληλεπιδρώντες χαρακτήρες μιας νουβέλας, εμπλεκόμενες σε διεργασίες ερωτήσεων, απαντήσεων, συμφωνίας ή σύγκρουσης. Κάθε διαφορετική φωνή έχει μια να πει μια ιστορία για την εμπειρία της από τη συγκεκριμένη θέση θέασης του κόσμου. Ως διαφορετικές φωνές, ανταλλάσσουν πληροφορίες για τα αντίστοιχα Εγώ και Εμένα, οδηγώντας σε έναν πολύπλοκο, αφηγηματικά και διαλογικά δομημένο εαυτό.
Εργαλεία αξιολόγησης και ερευνητικές διαδικασίες
Η θεωρία του διαλογικού εαυτού έχει οδηγήσει στην κατασκευή διαφορετικών εργαλείων και μεθόδων έρευνας και αξιολόγησης των κεντρικών διαστάσεων του διαλογικού εαυτού.
Προσωπικό Ρεπερτόριο Θέσεων (PPR)
Ένα εργαλείο εκτίμησεις των διαφορετικών φωνών του διαλογικού εαυτού είναι το Προσωπικό Ρεπερτόριο Θέσεων (Personal Position Repertoire - PPR), μια ιδιογραφική διαδικασία εκτίμησης των εν δυνάμει εσωτερικών και εξωτερικών (εσωτερικευμένων) θέσεων του εαυτού, στη μορφή ενός οργανωμένου ρεπερτορίου θέσεων
Η εκτίμηση μέσω του PPR γίνεται προσφέροντας στο συμμετέχοντα έναν κατάλογο πιθανών εσωτερικών και εξωτερικών θέσεων του εαυτού. Ο συμμετέχων επιλέγει εκείνες τις θέσεις που θεωρεί ότι ταιριάζουν στη δική του ζωή. Επιτρέπεται να προσθέσει επιπλέον θέσεις στον κατάλογο και να τις ονομάσει με τα δικά λόγια. Η συσχέτιση ανάμεσα στις εσωτερικές και εξωτερικές θέσεις σημειώνεται στη συνέχεια σε έναν πίνακα διπλής εισόδου, όπου οι γραμμές αναπαριστούν τις εσωτερικές θέσεις και οι στήλες τις εξωτερικές. Στα κελιά του πίνακα ο συμμετέχων σημειώνει, σε μια κλίμακα από 0 μέχρι 5, τον βαθμό στον οποίο η δεδομένη εσωτερική θέση είναι σημαντική σε σχέση με την αντίστοιχη εξωτερική θέση. Οι βαθμολογίες στον πίνακα επιτρέπουν τον υπολογισμό ενός αριθμού δεικτών, όπως τα αθροίσματα ανά γραμμές ή στήλες, που αναδεικνύουν τις εσωτερικές ή εξωτερικές θέσεις που υπερέχουν έναντι των υπολοίπων ή την ανάδειξη του προφίλ των εσωτερικών θέσεων σε σχέση με τις εξωτερικές. Με βάση τα αποτελέσματα της ποσοτικής ανάλυσης, κάποιες θέσεις μπορούν να επιλεγούν από τον αξιολογητή ή τον συμμετέχοντα για βαθύτερη εξέταση.
Με βάση τις επιλεγμένες θέσεις, ο συμμετέχοντας μπορεί να διηγηθεί μια ιστορία που αντιστοιχεί σε εμπειρίες κάθε μιας από αυτές τις θέσεις και στη συνέχεια μαζί με τον αξιολογητή να εξερευνήσουν ποιες θέσεις μπορεί να θεωρηθεί ότι απαντούν σε μια ή περισσότερες άλλες θέσεις. Με αυτόν τον τρόπο η μεθοδολογία PPR συνδυάζει στοιχεία και ποσοτικής και ποιοτικής ανάλυσης.
Η μέθοδος του Προσωπικού Ιστού
Η μέθοδος αξιολόγησης του Προσωπικού Ιστού (Personal web) αναπτύχθηκε από τον Raggatt. Πρόκειται για μια ημιδομημένη μέθοδο που ξεκινάει από την υπόθεση ότι ο εαυτός διακατέχεται από έναν αριθμό αντιτιθέμενων αφηγηματικών φωνών, κάθε μια από τις οποίες έχει τη δική της ιστορία. Κάθε φωνή ανταγωνίζεται τις υπόλοιπες για την κυριαρχία της σκέψης και της δράσης του ατόμου. Κάθε φωνή θεμελιώνεται σε ένα διαφορετικό σύνολο συναισθηματικά φορτισμένων δεσμών με πρόσωπα, γεγονότα και καταστάσεις.
Εθνόσημο της Μολδαβίας
thumb|Το Εθνόσημο της Μολδαβίας Το εθνόσημο της Μολδαβίας αποτελείται από έναν καλλιτεχνικά σχεδιασμένο αετό, ο οποίος κρατάει έναν σταυρό στο ράμφος του και ένα σκήπτρο με ένα κλαδί στα πόδια του. Βασίζεται στο Εθνόσημο της Ρουμανίας.
Το στήθος του αετού προστατεύεται από έναν θυρεό, ο οποίος φέρει τα παραδοσιακά σύμβολα της χώρας: ένα κεφάλι από βόνασο με τον ήλιο ανάμεσα στα κέρατά του. Περιέχει επίσης δύο ρόμβους, ένα λουλούδι με πέντε πέταλα και ένα φεγγάρι σε φάση ημισελήνου. Κάθε στοιχείο του θυρεού έχει ένα από τα τρία παραδοσιακά χρώματα: κόκκινο, κίτρινο, μπλε.
Διαλογικός εαυτός
Η μέθοδος του Προσωπικού Ιστού
Η αξιολόγηση γίνεται σε δύο φάσεις: Η μέθοδος αυτή αποτελεί έναν συνδυασμό ποιοτικής και ποσοτικής διαδικασίας με σκοπό την χαρτογράφηση του περιεχομένου και της δόμησης του πολυφωνικού εαυτού.
Εθνόσημο της Μολδαβίας
Το εθνόσημο απαντάται στο κέντρο της σημαίας της Μολδαβίας.
Διαλογικός εαυτός
Η μέθοδος της Αυτο-αντιπαράθεσης
Μετά την παραπάνω διερεύνηση, η Μαρία έλαβε μια θεραπευτική επίβλεψη κατά την οποία άρχισε να κρατά ημερολόγιο και να διακρίνει με ακρίβεια πότε βίωνε κάτι με τη φωνή της Μαρίας και πότε το βίωνε με τη φωνή της Μάγισσας. Έγινε ενήμερη όχι μόνο των αναγκών της Μάγισσας, αλλά έμαθε να δίνει και επαρκείς απαντήσεις μόλις αντιλαμβανόταν αυτή τη φωνή μέσα της. Σε μια δεύτερη διερεύνηση, ένα χρόνο αργότερα, η έντονα συγκρουσιακή σχέση ανάμεσα στις δυο εσωτερικές φωνές είχε μειωθεί σημαντικά και συνακόλουθα είχε μειωθεί το στρες και το άγχος της Μαρίας. Μάλιστα ανέφερε ότι σε κάποιες περιπτώσεις κατάφερε να χρησιμοποιήσει την ενεργητικότητα της μάγισσας (π.χ. όταν έψαχνε για δουλειά). Ενώ σε κάποιες περιπτώσεις έλεγχε τη μάγισσα, σε άλλες περιπτώσεις μπορούσε να συνεργαστεί μαζί της. Οι αλλαγές που πραγματοποιήθηκαν ανάμεσα στην πρώτη και στη δεύτερη διερεύνηση φανερώνουν την μετατροπή της αρχικής σχέσης των φωνών από μονολογική σε διαλογική.
Παραπομπές
Κατηγορία:Ψυχολογικές θεωρίες Κατηγορία:Έννοιες στην ψυχολογία
Ισολογισμός
thumb|250px|Το βιβλίο ισολογισμών 1914-1955 του γερμανικού εργοστασίου ζυμαρικών "Teigwaren Riesa GmbH", με ανοιχτό τον ισολογισμό της 31ης Δεκεμβρίου 1916.
Ο ισολογισμός αποτελείται από:
Λογιστική ισότητα
Ο ισολογισμός στηρίζεται στην ισότητα
Ε = ΠΠ + ΚΠ
, όπου Ε: ενεργητικό ή τα μέσα δράσης και η περιουσία της επιχείρησης, ΠΠ: πραγματικό παθητικό ή οι υποχρεώσεις της επιχείρησης προς τρίτους και ΚΠ: καθαρή περιουσία ή τα ποσά που οι ιδιοκτήτες επένδυσαν σε αυτή με την μορφή εισφορών ή μη αναληφθέντων κερδών. Εναλλακτικά, η λογιστική ισότητα αναφέρεται και ως ενεργητικό (Ε) ίσο με υποχρεώσεις (Υ) συν ίδια κεφάλαια (ΙΚ) ή καθαρή θέση.
Εξωτερικοί σύνδεσμοι
Κατηγορία:Λογιστική Κατηγορία:Ορολογία οικονομικών Κατηγορία:Χρηματοοικονομικά Κατηγορία:Οικονομική των επιχειρήσεων Κατηγορία:Διοικητική Λογιστική
Τηθύς (γεωλογία)
thumb|right|350px Η θάλασσα της Τηθύος υπήρξε μεγάλη κεντρική θάλασσα, η οποία εκτεινόταν ανάμεσα στην Ευρασιατική ήπειρο και την Αφρικανική (Γκοντβάνα) στις εξής γεωλογικές περιόδους: σε όλο τον παλαιοζωικό αιώνα και στον μεσοζωικό αιώνα και στην πρώτη περίοδο του καινοζωικού αιώνα, η οποία ονομαζόταν τριτογενής και τώρα πλέον παλαιογενής περίοδος και η οποία περιελάμβανε τρεις εποχές (παλαιόκαινος εποχή, ηώκαινος εποχή, ολιγόκαινος εποχή). Βλ. Βικιπαίδεια, λήμμα Γεωλογικός Χρόνος. Η θάλασσα της Τηθύος ονομάστηκε έτσι χάρη στην αρχαία ελληνική θεότητα των ωκεανών Τηθύς. Σημερινά υπολείμματα της Τηθύος είναι η Μεσόγειος και η Ερυθρά Θάλασσα.
Όλο αυτό το μεγάλο γεωλογικό διάστημα (600 εκατομμύρια χρόνια περίπου) η Τηθύς παρέμεινε μία μακρόστενη θάλασσα που ένωνε τους δύο μεγάλους ωκεανούς της Γης. Έπαθε πολλές μεταβολές και τα όριά της μεταβλήθηκαν αρκετές φορές. Μεγάλη σημασία είχε κατά τις διάφορες ορογενέσεις και μάλιστα κατά την τελευταία αλπική ορογένεση. Μέσα στη θάλασσα αυτή και στα περιθώρια των δύο ηπείρων σχηματίστηκαν θαλάσσιες τάφροι (γεωσύγκλινα), μέσα στα οποία αποτέθηκαν ιζήματα και από αυτά αργότερα δημιουργήθηκαν οι αλπικές οροσειρές όπως οι Άλπεις, τα Πυρηναία, οι Δειναρικές Άλπεις, η Πίνδος, η οροσειρά Ταύρου, κ.λ.π.
Η Τηθύς έγινε εμπόδιο στην ανταλλαγή των χερσαίων πανίδων και χλωρίδων μεταξύ των βόρειων και νότιων περιοχών του μεγαλύτερου μέρους του πλανήτη μας. Το εμπόδιο όμως αυτό δεν ήταν ούτε μόνιμο ούτε αξεπέραστο. Σε πολλές φάσεις της γεωλογικής ιστορίας της Γης δημιουργήθηκαν κατάλληλες συνθήκες για τις επικοινωνίες, ανταλλαγές και μεταναστεύσεις ζώων και φυτών. Μέσα στη θάλασσα αυτή έζησαν στις διάφορες γεωλογικές εποχές πολλά ζώα. Ιδιαίτερη σημασία έχουν τα τρηματοφόρα (νουμμουλίτες, φουσουλίνες, γλιβικερίνες κ.λ.π.), τα κοράλλια, τα βραγχιόποδα, οι βελεμνίτες, οι αμμωνίτες κ.ά. Απολιθώματα αυτών βρίσκονται σήμερα σε πολλά στρώματα πετρωμάτων τα οποία σχηματίστηκαν μέσα στην Τηθύ θάλασσα. Τα απολιθώματα αυτά είναι πολύτιμοι οδηγοί στη γεωλογία, για τον προσδιορισμό, τη χρονολόγηση και την ταξινόμηση των διάφορων στρωμάτων.
Λαέρτης Βασιλείου
Βιογραφία
Γεννήθηκε από Ελληνίδα μητέρα και Αλβανό πατέρα. Έχει συμμετάσχει σε αρκετές θεατρικές, κινηματογραφικές και τηλεοπτικές συμμετοχές.
Ξεκίνησε να ασχολείται με την υποκριτική στην ηλικία των 16 ετών παίζοντας σε θεατρικές παραστάσεις που ανέβαζε το σχολείο του. Το 1993, στα 19 του, πέρασε στην Ακαδημία Τεχνών στα Τίρανα και ένα χρόνο αργότερα ήρθε στην Ελλάδα προκειμένου να φοιτήσει στη Δραματική Σχολή του Εθνικού Θέατρου, από όπου αποφοίτησε το 1997.
Έχει συνεργαστεί με το Εθνικό Θέατρο, το Κρατικό Θέατρο Βορείου Ελλάδος και στο Ελεύθερο Θέατρο με σκηνοθέτες όπως με τους Θόδωρο Τερζόπουλο, Αντώνη Αντύπα, Γιώργο Κιμούλη, Ρούλα Πατεράκη, Μάγια Λυμπεροπούλου, Δημήτρη Μαυρίκιο, Βαγγέλη Θεοδωρόπουλο, Θοδωρή Αθερίδη κ.ά. αλλά και με ξένους σκηνοθέτες όπως με τους Ρόμπερτ Γουίλσον, Ντιμίτερ Γκότσεφ, Άντριου Βισνέβσκι και Αλεξάνταρ Ποπόβσκι.
Air France–KLM
Η Air France-KLM είναι το αποτέλεσμα της συγχώνευσης το 2004 μεταξύ της Air France και της KLM. Τόσο η Air France όσο και η KLM είναι μέλη της συμμαχίας αεροπορικών εταιρειών SkyTeam. Οι αεροπορικές εταιρείες του ομίλου βασίζονται σε δύο μεγάλους κόμβους, το αεροδρόμιο Paris-Charles de Gaulle και το Αεροδρόμιο Σχίπχολ του Άμστερνταμ αντίστοιχα.
Η Air France-KLM μετέφερε 87,3 εκατομμύρια επιβάτες το 2014.
Ιστορία
Τον Οκτώβριο του 2005, η Air France Cargo και η KLM Cargo, οι δύο θυγατρικές του ομίλου, συνένωναν τις εμπορικές τους δραστηριότητες. Η ομάδα Joint Cargo Management εκμεταλλεύεται την οργάνωση παγκοσμίως από τις Κάτω Χώρες.
Το 2008, ήταν η μεγαλύτερη αεροπορική εταιρεία παγκοσμίως όσον αφορά τα συνολικά λειτουργικά έσοδα, αλλά και τη μεγαλύτερη στον κόσμο σε διεθνείς επιβατοχιλιόμετρα.
Η Air France-KLM, μαζί με τη συνεργαζόμενη Delta Air Lines, μίλησε για επένδυση με την Japan Airlines, η οποία αποτελεί μέρος της συμμαχίας Oneworld (αντίπαλος της SkyTeam), αλλά αντιμετώπιζε οικονομικά προβλήματα. Η Air France-KLM, μαζί με τον αντίπαλο της Delta, American Airlines (AMR Corporation, μέρος του Oneworld), συζήτησαν επενδύσεις ύψους 200-300 εκατομμυρίων δολαρίων για να βοηθήσουν τον οικονομικά αγωνιζόμενο μεταφορέα, που είναι η μεγαλύτερη αεροπορική εταιρεία της Ασίας από τα έσοδα. Το Υπουργείο Χωροταξίας, Υποδομών, Μεταφορών και Τουρισμού της Ιαπωνίας συνέστησε την Air France-KLM και / ή τη Delta για εταίρους λόγω της «υγιούς» οικονομικής τους κατάστασης σε σύγκριση με την AMR Corporation .Το Delta συστήθηκε επίσης λόγω του εκτεταμένου ασιατικού δικτύου του, το οποίο αποκτήθηκε μέσω της εξαγοράς της Northwest Airlines. Η Korean Air, επίσης μέλος του SkyTeam, ήταν επίσης σε συνομιλίες με την JAL. Η Air France, η Alitalia, η China Airlines, η China Southern Airlines, η Korean Air και η Vietnam Airlines είναι μέλη του SkyTeam που έχουν σήμερα κοινόχρηστο κωδικό με τη JAL. Στις 7 Φεβρουαρίου 2010, αρκετά γραφεία ειδήσεων ανέφεραν ότι η JAL αποφάσισε να διατηρήσει τη συμμαχία της με τις American Airlines και να τελειώσει τις συνομιλίες με τη Delta. Σύμφωνα με δημοσιεύματα, οι νέοι αξιωματούχοι της JAL CEO Inamori και ETIC, αποφάσισαν ότι η αλλαγή συμμαχιών (από το Oneworld στο SkyTeam) θα ήταν υπερβολικά επικίνδυνη και θα μπορούσε να εμποδίσει την ικανότητα της JAL να γυρίσει γρήγορα την αεροπορική εταιρεία. Στις 9 Φεβρουαρίου 2010, η JAL ανήγγειλε επίσημα την απόφασή της να ενισχύσει την εταιρική της σχέση με την αμερικανική εταιρία, η οποία περιελάμβανε την από κοινού εφαρμογή της έγκρισης για την απαγόρευση της αντιμονοπωλιακής νομοθεσίας στις διαδρομές διαφάνειας. Η αεροπορική εταιρεία σχεδίαζε επίσης να ενισχύσει τη σχέση της με άλλους εταίρους της συμμαχίας Oneworld.
Τον Φεβρουάριο του 2011, η Air France-KLM και η Delta Air Lines συνεργάζονταν για να εξετάσουν μια προσφορά για την Virgin Atlantic, καθώς ο Richard Branson είχε μερίδιο 51 τοις εκατό και τα υπόλοιπα κατέχει η Delta.
Τον Αύγουστο του 2011, η Air France-KLM κατηγοριοποιήθηκε ως μία από τις 10 ασφαλέστερες αεροπορικές εταιρείες παγκοσμίως.
Τον Δεκέμβριο του 2013, η Air France-KLM πώλησε την θυγατρική της CityJet στην Intro Aviation.
Στις αρχές Απριλίου του 2016, ο Alexandre de Juniac, Πρόεδρος και Διευθύνων Σύμβουλος από 1ης Ιουλίου 2013 παραιτήθηκε και αντικαταστάθηκε από τον Jean-Marc Janaillac στις 4 Ιουλίου 2016.
Τον Ιανουάριο του 2018 ενώπιον της Γαλλικής Γερουσίας, ο Jean-Marc Janaillac ανέφερε για το 2017 υψηλότερα έσοδα λόγω της αυξανόμενης χρησιμοποίησης του στόλου και της ταχύτερης ανάπτυξης και ένα καλύτερο λειτουργικό κέρδος με 6% για τον όμιλο (Air France 4%, KLM 9 αλλά με καθυστέρηση στο 9% της Lufthansa και 10-12% της British Airways, ενώ εξέφρασε τη λύπη του για τις γραμμές αναμονής και χειρισμού αποσκευών του Παρισιού-Σαρλ ντε Γκωλ, παρεμποδίζοντας τις συνδέσεις και πρόβλεψη ενός δύσκολου 2018 με αυξανόμενες τιμές καυσίμων και συμπτώσεις από τον Κόλπο αερομεταφορείς, τουρκικές αεροπορικές εταιρείες, κινεζικές και ασιατικές αεροπορικές εταιρείες και αερομεταφορείς χαμηλού κόστους, είτε πρόκειται για εταιρείες easyJet, Volotea, Ryanair είτε για μεγάλες αποστάσεις.
Στο τέλος του 2018, η Air France-KLM θα επιλέξει την αντικατάσταση στόλου μεσαίων αποστάσεων για τις Air France, HOP !, KLM και Transavia, με 120 Boeing 737 NG, 118 οικογένειες Airbus A320ceo, 64 Embraer E-Jets, 25 Bombardier CRJ700 series 13 Embraer 145. Μετά την ανανέωση του στόλου μακρινών αποστάσεων με το 787 Dreamliner και το A350 XWB από το 2019, οι προδιαγραφές θα κυκλοφορήσουν το πρώτο τρίμηνο, αναζητώντας προτάσεις από την Airbus, την Boeing, την Bombardier Aerospace και την Embraer, χρήση.
Οι τέσσερεις ευγενείς αλήθειες
Οι τέσσερεις ευγενείς αλήθειες (ή οι τέσσερεις αλήθειες των ευγενών ) (catvāri āryasatyāni, 'phags pa'i bden pa bzhi, ή cattāri ariyasaccāni) είναι μία από τις θεμελιωδέστερες βουδιστικές διδασκαλίες. Υπό την ευρεία έννοια αυτές οι τέσσερεις αλήθειες σχετίζονται με τη φύση, την προέλευση την απελευθέρωση και την ατραπό που οδηγεί στην απελευθέρωση από την οδύνη. Ταξινομούνται ανάμεσα στις αλήθειες που κατανόησε ο Γκοτάμα Βούδας κατά τη διάρκεια της εμπειρίας της φώτισης.
Air France–KLM
Ιστορία
Στις 4 Μαΐου 2018, ο Jean-Marc Janaillac ανακοίνωσε ότι θα παραιτηθεί από τη θέση του CEO της Air France-KLM, αφού οι υπάλληλοι απέρριψαν νέο πακέτο μισθών.
Οι τέσσερεις ευγενείς αλήθειες
Οι τέσσερεις ευγενείς αλήθειες εμφανίζονται συχνά στα Χειρόγραφα Πάλι τα αρχαιότερα βουδιστικά κείμενα. Οι πρώιμες διδασκαλίες και η παραδοσιακή κατανόηση στην Τεραβάντα είναι ότι οι τέσσερεις αλήθειες είναι προχωρημένη διδασκαλία για εκείνους που είναι έτοιμοι να τις κατανοήσουν. Ο Βουδισμός Μαχαγιάνα, αντίθετα, τις θεωρεί πρωταρχικές διδασκαλίες για ανθρώπους που δεν είναι έτοιμοι για τις διδασκαλίες του.
Air France–KLM
Ιστορία
Στις 16 Αυγούστου 2018, το Διοικητικό Συμβούλιο της Air France-KLM ανακοίνωσε το διορισμό του Benjamin Smith ως νέου Διευθύνοντος Συμβούλου. Θα αναλάβει τα καθήκοντά του στην Air France-KLM το αργότερο στις 30 Σεπτεμβρίου 2018.
Οι τέσσερεις ευγενείς αλήθειες
Ορισμένοι θεωρούν τον όρο αλήθειες ως λανθασμένη μετάφραση, κάποιος μάλιστα προτείνει τον όρο πραγματικότερες ως καλύτερη επιλογή από την άποψη της αρχικής γραμματικής. Ωστόσο, οι πρώτοι θιβετανοί Λοτσάβα (Σανσκρ.: locchāwa, Θιβετ.: lo ts'a ba), που μελέτησαν προσεκτικά τη σανσκριτική γραμματική, μετέφρασαν τον όρο από τα Σανσκριτικά στη θιβετιανή γλώσσα ως «bden pa» που σημαίνει «αλήθεια».
Air France–KLM
Επιχειρηματικές τάσεις
Τον Μάιο του 2010, η Air France-KLM ανακοίνωσε αυξημένες ζημίες (1,56 δισ. Ευρώ για το έτος έως 31 Μαρτίου 2010) και προειδοποίησε ότι οι εκρήξεις του Eyjafjallajökull το 2010 προκάλεσαν απώλειες ύψους 160 εκατ. Ευρώ κατά εκείνο το οικονομικό έτος. Η Air France-KLM είναι μία από τις μεγαλύτερες αεροπορικές εταιρείες στην Ευρώπη με 204,7 δισεκατομμύρια επιβατοχιλιόμετρα το έτος που λήγει στις 31 Μαρτίου 2011.
Τον Ιούνιο του 2008, η Air France-KLM συμφώνησε να καταβάλει 350 εκατομμύρια δολάρια για τον διακανονισμό των τελών καθορισμού των τιμών των εμπορευμάτων σε έρευνα που πραγματοποιήθηκε από το Υπουργείο Δικαιοσύνης των ΗΠΑ. Οι εταιρείες Cathay Pacific, Martinair Holland και SAS Cargo Group συμφώνησαν επίσης να επιβάλλουν πρόστιμα για να φτάσουν τα συνολικά ποσά στα 504 εκατομμύρια δολάρια. Τον Νοέμβριο του 2010, η Ευρωπαϊκή Επιτροπή επέβαλε πρόστιμο ύψους 310 εκατομμυρίων ευρώ στην Air France-KLM μετά από άλλη έρευνα καθορισμού τιμών.
Η εταιρεία ξοδεύει περίπου το ένα τρίτο των εσόδων της στο προσωπικό, τα μεγαλύτερα έξοδα της, ενώ η Lufthansa ξοδεύει μόνο το ένα τέταρτο, για να εξοικονομήσει περίπου 800 εκατομμύρια ευρώ ετησίως τα επόμενα τρία χρόνια. ένα πάγωμα προσλήψεων το οποίο θα οδηγήσει σε περικοπές 2.000 θέσεων εργασίας το 2012.
Τον Φεβρουάριο του 2014, η Air-France KLM επένδυσε 100 εκατομμύρια δολάρια στην αεροπορική εταιρεία της Βραζιλίας Gol Linhas Aéreas Inteligentes πριν από το Παγκόσμιο Κύπελλο ποδοσφαίρου 2014.
Κατά τη διάρκεια του 2015, η Air France πέρασε μια σοβαρή επιχειρηματική κρίση και μια απεργία του πιλότου, η οποία έκανε τη γαλλική αεροπορική εταιρεία να κόψει σχεδόν 3.000 θέσεις εργασίας, η KLM αναβάλλει μερικές από τις εκκρεμείς 787 παραδόσεις της, τη θυγατρική της KLM Martinair να αποσυρθεί έξι αεροσκάφη McDonnell- Douglas MD- και η Air France-KLM να υποφέρει ως εταιρεία.
Κεντρικά γραφεία
Η έδρα της Air France-KLM βρίσκεται στο συγκρότημα Roissypôle στο αεροδρόμιο Charles de Gaulle και στο Tremblay-en-France, κοντά στο Παρίσι. Το σύμπλεγμα 130.000 τετραγωνικών μέτρων (1.400.000 τετραγωνικών μέτρων) ολοκληρώθηκε τον Δεκέμβριο του 1995. Η γαλλική εταιρεία Groupement d'Etudes et de Méthodes d'ordonnancement (GEMO) διαχειρίστηκε το έργο. Ο αρχιτέκτονας ήταν η Valode & Pistre και οι σύμβουλοι σχεδιασμού ήταν και ο Sechaud-Boyssut και ο Trouvin. Το έργο είχε τιμή 137.000.000 ευρώ.
Θυγατρικές
Οι θυγατρικές που ανήκουν εξ ολοκλήρου στην Air France-KLM περιλαμβάνουν:
Μέχρι τον Ιανουάριο του 2017, η Air France-KLM κατείχε εξ ολοκλήρου την Cobalt Ground Solutions την τρίτη μεγαλύτερη εταιρεία εδάφους που εδρεύει στο αεροδρόμιο Heathrow του Λονδίνου. Η εταιρεία ιδρύθηκε την 1η Απριλίου 2009 με τη συγχώνευση των δύο θυγατρικών υπηρεσιών εδάφους της Air France και της KLM στο Ηνωμένο Βασίλειο - πρώην Air France Services Ltd (AFSL) και της KLM Ground Services Ltd (KGS). Η Cobalt Ground Solutions πωλήθηκε στην Groupe CRIT, η οποία αγόρασε το 100% της εταιρείας μέσω της θυγατρικής της Groupe Europe Handling.
Η Air France Services Ltd (AFSL) ήταν μία από τις σημαντικότερες εταιρείες εδάφους στο αεροδρόμιο του Heathrow. Το AFSL δημιουργήθηκε στις 15 Ιανουαρίου 1997 και ήταν στην αρχή μια σύμπραξη μεταξύ της Air France και της Servisair Ltd. Η Servisair αποφάσισε να αποσυρθεί.
Η εταιρία κατέχει επίσης την Cygnific, η οποία είναι ένα από τα μεγαλύτερα Κέντρα Πωλήσεων & Υπηρεσιών της Air France-KLM. Η Cygnific είναι στην πραγματικότητα πλήρης θυγατρική της KLM Royal Dutch Airlines, λειτουργεί ως ανεξάρτητη εταιρεία με δική της επιχειρηματική στρατηγική, επιχειρησιακές διαδικασίες και πολιτική ανθρώπινων πόρων. Η Cygnific εξυπηρετεί επιβάτες και ταξιδιωτικούς πράκτορες για λογαριασμό της KLM, της Air France και της Delta Air Lines.
Φωτογραφίες
μικρογραφία|228x228εσ αριστερά|μικρογραφία κέντρο|μικρογραφία|227x227εσ
Ιστοσελίδες
https://www.airfranceklm.com/
https://www.airfrance.fr/en?setPreferredLang=true
https://www.klm.com/home/gr/en
https://www.afklcargo.com/WW/en/local/homepage/homepage.jsp
https://www.transavia.com/
Κατηγορία:Ευρωπαϊκές αεροπορικές εταιρείες
Φίανα Φαλ
Το Φίανα Φαλ - Το Ρεπουμπλικανικό Κόμμα (αγγλικά: Fianna Fáil – The Republican Party, ιρλανδικά: Fianna Fáil - An Páirtí Poblachtánach), περισσότερο γνωστό ως Φίανα Φαλ (, κυριολεκτικά: Στρατιώτες του Πεπρωμένου), είναι ένα κεντρώο  προς κεντροδεξιό   Ιρλανδικό ρεπουμπλικανικό και συντηρητικό    πολιτικό κόμμα στην Ιρλανδία, το οποίο ιδρύθηκε στις 23 Μαρτίου 1926. Το όνομα του Φίανα Φαλ παραδοσιακά μεταφράζεται στα Αγγλικά ως Στρατιώτες του Πεπρωμένου, παρότι μια ακριβέστερη απόδοση θα ήταν Πολεμιστές της Fál (Το "Φαλ" είναι ένα μυθικό όνομα για την Ιρλανδία). Ιστορικά, το Φίανα Φαλ θεωρείται ότι βρίσκεται στα αριστερά του Φίνε Γκελ και στα δεξιά του Εργατικού Κόμματος και γενικά θεωρείται ως ένα κλασσικό "κόμμα ομπρέλα" και λαϊκίστικο κόμμα που αντιπροσωπεύει ένα μεγάλο εύρος ανθρώπων από όλες τις κοινωνικές τάξεις με την πεποίθηση στην σύμπλευση της οικονομικής ανάπτυξης και της κοινωνικής προόδου. Το Φίανα Φαλ έχε ηγηθεί κυβερνήσεων που περιελάμβαναν κόμματα της κεντροαριστεράς (Εργατικό και Πράσινο Κόμμα) και της κεντροδεξιάς (το μη υπάρχον πλέον Προοδευτικοί Δημοκράτες). Ηγέτης του είναι ο Μιχόλ Μάρτιν από τον Ιανουάριο 2011.
Από τη στιγμή του σχηματισμού της πρώτης του κυβέρνησης στις 9 Μαρτίου 1932, το Φίανα Φαλ κυβερνούσε για 61 από τα τελευταία 79 χρόνια. Επτά από τους συνολικά οκτώ ηγέτες του έχουν διατελέσει πρωθυπουργοί της Δημοκρατίας της Ιρλανδίας, ενώ ήταν το μεγαλύτερο κόμμα στο Ιρλανδικό Κοινοβούλιο από το 1932 μέχρι το 2011, όπου και σημείωσε το χειρότερο εκλογικό αποτέλεσμα της ιστορίας του, αφού η εκλογική του δύναμη μειώθηκε κατά 75% ως αποτέλεσμα της εμπλοκής και της διαχείρισης του κόμματος στην Ιρλανδική οικονομία και της εισόδου της χώρας στον μηχανισμό στήριξης του Διεθνούς Νομισματικού Ταμείου και της Ευρωπαϊκής Κεντρικής Τράπεζας τον Νοέμβριο του 2010. Μετά τις εκλογές του 2011 έγινε το τρίτο μεγαλύτερο κόμμα του κοινοβουλίου, από πρώτο που ήταν μέχρι τότε.
Το Φίανα Φαλ έγινε μέλος του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος στις 16 Απριλίου 2009, ενώ οι βουλευτές στο Ευρωπαϊκό Κοινοβούλιο εκπροσωπούνται μέσω της Συμμαχίας Φιλελευθέρων και Δημοκρατών για την Ευρώπη μετά τις Ευρωεκλογές του 2009.
Εξωτερικοί σύνδεσμοι
Κατηγορία:Ιρλανδικά πολιτικά κόμματα Κατηγορία:Φιλελεύθερα-Συντηρητικά κόμματα
Νικόλαος Βάρκοσης
Βιογραφικό
Γεννήθηκε στα Ιωάννινα και ήταν αδερφός του μοναχού και διδάσκαλου Καλλίνικου Βάρκοση. Στη γενέτειρά του είχε δασκάλους τον Μεθόδιο Ανθρακίτη και τον Μπαλάνο Βασιλόπουλου, και παρακολούθησε μαθήματα θεολογίας και φιλοσοφίας ενώ πιθανόν να διδάχτηκε και μαθηματικά. Στη συνέχεια σπούδασε φιλοσοφία στη Γερμανία και μετά το πέρας των σπουδών του έγινε διευθυντής και δίδαξε για έξι χρόνια στη Σχολή της Σιάτιστας, όπου μεταξύ άλλων είχε μαθητή τον Γεώργιο Ζαβίρα. Αργότερα δίδαξε και στα Ιωάννινα.
Στη συνέχεια εγκαταστάθηκε στη Κοζάνη όπου εργάστηκε ως δάσκαλος στη Σχολή της Κοζάνης (1750 -1754), την οποία ταυτοχρόνως διηύθυνε ο Ευγένιος Βούλγαρης. Έχοντας επηρεαστεί σημαντικά από τη καθοδήγηση του Βούλγαρη, δραστηριοποιήθηκε ως οικοδιδάσκαλος στο σπίτι του Ιωάννη Σακελλάριου, όπου δούλεψε συνολικά για έξι χρόνια εκπαιδεύοντας τους γιους του. Μεταξύ άλλων δίδαξε για τη νέα Φιλοσοφία, ακολουθώντας τις μεταφράσεις του Βούλγαρη. Όσο εργαζόταν ως οικοδιδάσκαλος επισκέφτηκε τη πόλη ο Ρώσος Κώνσταντιν Τσέπιν, ο οποίος στη πορεία δίδαξε τους Βάρκοση και Δημήτρη Σακελλαρίου στα Λατινικά. Ο Βάρκοσης απέκτησε πρόσβαση στα γραπτά του Μπαουμάιστερ και ακολούθως μετέφρασε από τα Λατινικά στα Ελληνικά το έργο του Institutiones philosophiae rationalis, methodo Wolfii conscriptae.
Αργότερα ανέλαβε τη διεύθυνση της Σχολής Καρπενησίου αλλά σύντομα επέστρεψε στην Κοζάνη και εργάστηκε ξανά ως οικοδιδάσκαλος μέχρι το 1758. Το 1758 μετακόμισε στη Κωνσταντινούπολη όπου εργάστηκε στην οικεία του Ιακωβάκη. Εκεί έμαθε Γαλλικά και Ιταλικά. Το 1768 μετέφρασε ξανά το έργο του Μπαουμάιστερ Institutiones philosophiae rationalis, αυτή τη φορά από τα Λατινικά στην Ελληνική καθομιλουμένη. Κατά πάσα πιθανότητα μέσω αυτής της τροπολογίας ο Βάρκοσης επιχείρησε να ελαφρύνει τη διδασκαλία για τους μαθητές του, η οποία θεωρούταν δύσκολη. Το 1777 μετακόμισε στο Ιάσιο όπου εργάστηκε ως γραμματέας του Ηγεμόνα της Μολδαβίας, Κωνσταντίνου Μουρούζη, και ως δάσκαλος των παιδιών του. Η μετάφραση του βιβλίου Institutiones philosophiae rationalis, χρησιμοποιήθηκε ως βασικό βιβλίο διδασκαλίας σε σχολεία του Ιασίου και του Βουκουρεστίου, ενώ εκτυπώθηκε και σε πολυάριθμα αντίγραφα. Αντίστοιχα ο Βάρκοσης μετέφρασε από τα Λατινικά στα Ελληνικά και το βιβλίο Institutiones philosophiae metaphysicae του Μπάουμαιστερ. Αφού μετακόμισε στη Κωνσταντινούπολη το 1782, πέθανε τον ίδιο χρόνο από χολέρα. Η μετάφραση του βιβλίου δημοσιεύτηκε το 1782 από το Ελληνικό τυπογραφείο του Γεωργίου Βενδότη στη Βιέννη.
Σύμφωνα με το Γεώργιο Ζαβίρα, το 1750 ο Βάρκοσης συνέθεσε ηρωελεγείο προς τον πατριάρχη Ιωαννίκιο και σύμφωνα με τον Αραβαντινό είχε συνθέσει επιγράμματα, μεταξύ των οποίων ένα για τον τάφο του επισκόπου Σερβίων και Κοζάνης, Μελετίου.
Παραπομπές
Κατηγορία:Έλληνες παιδαγωγοί
Μάσκες
Οι Μάσκες είναι ελληνικό ροκ συγκρότημα από τη Θεσσαλονίκη.
Μέλη
thumb|right|
Εξωτερικοί σύνδεσμοι
Μασκες
Ανθέμιος (αποσαφήνιση)
Κατηγορία:Αποσαφηνίσεις ονομάτων
Λειτουργικά Μοτίβα Δικτύων
thumb|400px
Λειτουργικά Μοτίβα Δικτύων ονομάζονται οι στατιστικά υπερ-αντιπροσωπευμένοι υπο-γράφοι που απαντώνται σε δίκτυα του πραγματικού κόσμου (εν αντιθέσει με δίκτυα που έχουν προκύψει από κάποιο μοντέλο τυχαιοποιημένου δικτύου).
Η Βιολογία των ζωντανών οργανισμών περιλαμβάνει πολλά περίπλοκα δίκτυα ανεξάρτητων γεγονότων και αλληλεπιδράσεων μεταξύ των βιομορίων. Παραδείγματα τέτοιων δικτύων που περιλαμβάνουν δίκτυα που σχετίζονται με τη μεταγραφή, ή την ρύθμιση των γονιδίων, δίκτυα που αφορούν την αλληλεπίδραση πρωτεΐνης-πρωτεΐνης (PPI), μεταβολικά μονοπάτια και άλλα, έδειξαν πως τα δίκτυα από διάφορους τομείς, βιολογικούς ή μη, περιλαμβάνουν αρκετά μικρά τοπολογικά πρότυπα τα οποία είναι τόσο συχνά, που είναι απίθανο να εμφανίζονται τυχαία, αλλά σχετίζονται με κάποια λειτουργική και καίρια σημασία. Διαφορετικά δίκτυα τείνουν να έχουν διαφορετικά σύνολα τέτοιων συχνά εμφανιζόμενων δομών. Αυτές οι δομές αναφέρονται ως «μοτίβα δικτύων» και είναι γνωστές ως το απλό δομικό στοιχείο ενός σύνθετου δικτύου. Η ανακάλυψη αυτή προκάλεσε ένα πλήθος ερευνητικών προσπαθειών την προηγούμενη δεκαετία και ο συγκεκριμένος τομέας έχει ακόμα πολλές προοπτικές νέων ανακαλύψεων ακόμα και σήμερα. Τα μοτίβα δικτύων έχουν επίσης μελετηθεί και σε άλλους τομείς, όπως των ηλεκτρονικών κυκλωμάτων, της διανομής ενέργειας, της οικολογίας (food web), του Διαδικτύου, των μέσων κοινωνικής δικτύωσης και φυσικά των μοριακών δομών.
Ιστορία
Η ιδέα παρουσιάστηκε πρώτη φορά το 2002 από τον Uri Alon και την ομάδα του, όταν τα μοτίβα δικτύων βρέθηκαν στα δίκτυα γονιδιακής ρύθμισης (μεταγραφή) του βακτηρίου E.coli και έπειτα σε μεγαλύτερα δίκτυα φυσικών δικτύων. Από τότε, ένας σημαντικός αριθμός μελετών διεξάγεται πάνω σε αυτό το αντικείμενο. Κάποιες από τις μελέτες εστιάστηκαν σε βιολογικά δίκτυα, ενώ άλλες στην υπολογιστική θεωρία των μοτίβων των δικτύων. Οι βιολογικές μελέτες προσπαθούν να ερμηνεύσουν τα μοτίβα που ανιχνεύονται στα βιολογικά δίκτυα. Ένα διακριτό σύνολο μοτίβων δικτύων αναγνωρίστηκε σε διάφορους τύπους βιολογικών δικτύων, όπως τα νευρωνικά δίκτυα και τα δίκτυα που αφορούν αλληλεπιδράσεις πρωτεϊνών. Η έρευνα εστιάστηκε στη βελτίωση των ήδη υπαρχόντων εργαλείων ανίχνευσης μοτίβων προκειμένου να βοηθήσει στις βιολογικές έρευνες και να επιτρέψει την ανάλυση μεγαλύτερων δικτύων.
Είδη Λειτουργικών Μοτίβων
Κάθε δίκτυο αποτελείται από κόμβους, που αντιπροσωπεύουν τα γονίδια και κατευθυνόμενες ακμές, που απεικονίζουν τον έλεγχο ενός γονιδίου από έναν παράγοντα μεταγραφής που κωδικοποιείται από κάποιο άλλο γονίδιο. Με τον τρόπο αυτό δημιουργούνται μοτίβα γονιδίων που ρυθμίζουν αναμεταξύ τους τα επίπεδα μεταγραφής τους. Αναλύοντας τέτοια μεταγραφικά δίκτυα παρατηρείται εμφάνιση των ίδιων μοτίβων πολλές φορές και σε ποικίλους οργανισμούς, από τα βακτήρια έως και τον άνθρωπο. Τα μοτίβα των δικτύων εντοπίστηκαν αρχικά στο βακτήριο E.coli καθώς και στο ζυμομύκητα S.cerevisiae, λόγω της πληθώρας των δεδομένων που έχουν συγκεντρωθεί. Οι λειτουργίες που σχετίζονται με τα πιο κοινά μοτίβα δικτύων έχουν ερευνηθεί και αποδειχθεί με αρκετές ερευνητικές μελέτες τόσο σε θεωρητικό όσο και πειραματικό επίπεδο και παρακάτω παρουσιάζονται ορισμένα από τα πιο κοινά μοτίβα μαζί με τη λειτουργία τους.
Negative auto-regulation (NAR)
thumb|150px|Σχηματική απεικόνιση του μοτίβου NAR Η αρνητική αυτορρύθμιση (NAR) συμβαίνει όταν ένας παράγοντας μεταγραφής καταστέλλει την μεταγραφή του ίδιου του του γονιδίου. Το μοτίβο αυτό εμφανίζεται στους μισούς περίπου καταστολείς της E.coli και σε πολλούς ευκαρυωτικούς καταστολείς. Έχει δειχθεί ότι εμφανίζει δύο ειδών σημαντικές λειτουργίες: 1) επιταχύνει το χρόνο απόκρισης των κυκλωμάτων των γονιδίων και 2) μειώνει τη μεταβλητότητα από κύτταρο σε κύτταρο σε πρωτεϊνικό επίπεδο.
Positive auto-regulation (PAR)
thumb|150px|Σχηματική απεικόνιση του μοτίβου PAR
Η θετική αυτορρύθμιση (PAR) συμβαίνει όταν ένας παράγοντας μεταγραφής ενισχύει τα επίπεδα της δικής του παραγωγής. Το μοτίβο αυτό λειτουργεί αντίθετα συγκριτικά με το μοτίβο NAR, καθώς επιβραδύνει το χρόνο απόκρισης των κυκλωμάτων των γονιδίων και συνήθως ενισχύει τη μεταβλητότητα από κύτταρο σε κύτταρο σε επίπεδο πρωτεϊνών.
Feed-forward loop (FFL)
thumb|200px|Σχηματική απεικόνιση του μοτίβου FFL
Το μοτίβο FFL αποτελείται από 3 γονίδια: τον ρυθμιστή Χ, ο οποίος ρυθμίζει το Ψ, και ένα γονίδιο Ζ που ρυθμίζεται από το γονίδιο Ψ. Το μοτίβο αυτό εμφανίζεται σε εκατοντάδες συστήματα γονιδίων στην E.coli και στη ζύμη καθώς και σε άλλους οργανισμούς. Κάθε μία από τις τρεις ρυθμιστικές αντιδράσεις μπορεί να είναι είτε ενεργοποίηση είτε καταστολή και για το λόγο αυτό υπάρχουν 8 πιθανοί τύποι FFL, που χωρίζονται σε συνδεδεμένους και μη-συνδεδεμένους. Δύο από τους 8 πιθανούς τύπους απαντώνται συχνότερα στα μεταγραφικά δίκτυα, ο C1-FFL και ο I1-FFL.
Single-input models (SIM)
Το μοτίβο SIM χαρακτηρίζεται από ένα ρυθμιστή Χ ο οποίος ρυθμίζει μία ομάδα γονιδίων-στόχων ενώ ταυτόχρονα ρυθμίζει και τον εαυτό του. Σε ιδανικές περιπτώσεις δεν υπάρχει άλλος ρυθμιστής για τη ρύθμιση των γονιδίων-στόχων. Κύρια λειτουργία του μοτίβου αυτού είναι η συντονισμένη έκφραση μιας ομάδας γονιδίων με κοινή λειτουργία.
Dense overlapping regulons (DOR)
thumb|200px|Σχηματική απεικόνιση του μοτίβου DOR
Το μοτίβο DOR χαρακτηρίζεται από ένα πλήθος ρυθμιστών που ελέγχουν συνδυαστικά ένα πλήθος γονιδίων εξόδου, δηλαδή πολλαπλές είσοδοι μεταφράζονται σε πολλαπλές εξόδους. Για την πλήρη κατανόηση του μοτίβου απαιτούνται τόσο τα βέλη που συνδέουν την είσοδο με την έξοδο όσο και οι ακριβείς λειτουργίες εισόδου. Στο δίκτυο της E.coli απαντώνται αρκετά μοτίβα DOR που περιλαμβάνουν εκατοντάδες γονίδια εξόδου, καθένα από τα οποία είναι υπεύθυνο για μια πληθώρα βιολογικών λειτουργιών. Αντίστοιχα μοτίβα απαντώνται και στο δίκτυο της ζύμης.
Αλγόριθμοι
Τα βιολογικά και τα μηχανικά δίκτυα έχει αποδειχθεί πως παρουσιάζουν μοτίβα, δηλαδή μία μικρή ομάδα χαρακτηριστικών προτύπων, που συναντώνται πολύ συχνά. Τα μοτίβα αυτά διαδραματίζουν σημαντικό ρόλο στα Πολύπλοκα Βιολογικά Δίκτυα. Έχουν προταθεί ποικίλες λύσεις για το καίριο πρόβλημα της ανίχνευσης μοτίβων. Έτσι, υπάρχουν πολλοί διαφορετικοί αλγόριθμοι για την ανίχνευση μοτίβων, οι οποίοι παρουσιάζονται συνοπτικά παρακάτω.
mfinder
Ο αλγόριθμος "mfinder" αποτελεί το πρώτο εργαλείο για την εξόρυξη μοτίβων και εφαρμόζει δύο ειδών αλγορίθμους: την πλήρη απαρίθμηση και τη μέθοδο δειγματοληψίας.
FPF (Mavisto)
Ο αλγόριθμος "Mavisto" καλείται ανιχνευτής ευέλικτων σχημάτων και χρησιμοποιείται για την εξαγωγή συχνά χρησιμοποιούμενων υπο-γράφων ενός δικτύου εισόδου και την εισαγωγή τους στο σύστημα που καλείται Mavisto.
ΝeMoFinder
Ο αλγόριθμος "NeMoFinder" χρησιμοποιείται για την εύρεση μοτίβων μεγέθους έως 12, για δίκτυα που αφορούν μόνο PPI, τα οποία παρουσιάζονται ως μη-κατευθυνόμενοι γράφοι. Δεν μπορεί να χρησιμοποιηθεί για την εύρεση μοτίβων σε κατευθυνόμενα δίκτυα.
Grochow-Kelis
Ο αλγόριθμος Grochow-Kelis επινοήθηκε από τους Grochow και Kellis το 2007 και αποτελεί το πρώτο παράδειγμα μοτιβο-κεντρικού αλγορίθμου. Ο Grochow χρησιμοποίησε ρήξη της συμμετρίας με χαρτογράφηση προκειμένου να μετρήσει την συχνότητα του υπογράφου. Χρησιμοποιεί τα πακέτα ‘geng’ and ‘directg’ από τον McKay για να παράγει όλους τους μη ισομετρικούς υπογράφους μεγέθους κ. Στη συνέχεια, ελέγχει αν κάποιος από αυτούς είναι μοτίβο.
Color-Coding Approach
Το 2008 οι Alon et al. παρουσίασαν μία προσέγγιση προκειμένου να βρίσκονται μη επαγόμενοι υπογράφοι. Αυτή η τεχνική (Color-Coding Approach) δουλεύει σε μη κατευθυνόμενα δίκτυα, όπως το PPI. Εφαρμόζεται για υπογράφους μεγέθους μέχρι και 10.
MODA
Αναπτύχθηκε από τον Omidi et al. το 2009. Αυτός ο μοτιβο-κεντρικός αλγόριθμος MODA χρησιμοποιεί το μοτίβο ανάπτυξης δένδρου, το οποίο αποκαλείται δένδρο επέκτασης (expansion tree) και το οποίο χρησιμοποιεί ρήξη της συμμετρίας για να παράγει μοναδικές επεκτάσεις. Στη συνέχεια, χρησιμοποιεί χαρτογράφηση του πρώτου επιπέδου αυτού του δένδρου. Οι πληροφορίες που πήρε από το προηγούμενο επίπεδο χρησιμοποιούνται για κάθε επόμενο επίπεδο. Αξίζει να σημειωθεί πως αυτός ο αλγόριθμος υλοποιεί μία εξελιγμένη στρατηγική σε κάθε επίπεδο, αντιθέτως με τον αλγόριθμο Grochow.
Kavosh
Αποτελεί έναν αλγόριθμο (Αλγόριθμος Kavosh) ο οποίος είναι δικτυο-κεντρικός. Χρησιμοποιεί το μοτίβο ανάπτυξης δένδρου για να απαριθμήσει όλα τα μεγέθη υπό-γράφων του δικτύου. Ο συγκεκριμένος αλγόριθμος διατρέχει όλο το δένδρο για να εξασφαλίσει ότι κάθε υποψήφιο μοτίβο συναντάται μόνο μία φορά.
G-Tries
Το 2010 οι Pedro Ribeiro και Fernando Silva πρότειναν μία νέα δομή δεδομένων (Δομή δεδομένων G-Tries) για την αποθήκευση μίας ομάδας υπογράφων, η οποία ονομάστηκε g-trie. Αυτή η δομή δεδομένων αποθηκεύει τους υπογράφους ανάλογα με τις δομές τους και βρίσκει αν καθένας από αυτούς εμφανίζεται σε ένα μεγαλύτερο γράφο. Μία από τις πλέον αξιοσημείωτες πτυχές αυτής της δομής δεδομένων είναι η ανακάλυψη των μοτίβων των δικτύων. Έτσι, δεν υπάρχει ανάγκη να βρεθούν κάποιοι τυχαία που δεν ανήκουν στο βασικό δίκτυο.
Βιβλιογραφία
Κατηγορία:Βιολογικά συστήματα Κατηγορία:Δίκτυα
Φρούριο του Κλιούτς (Κλιούτς)
Το Φρούριο του Κλιούτς είναι φρούριο στη Βοσνία και Ερζεγοβίνη, εντός του εδάφους της πόλεως του Κλιούτς και εντός του Δήμου του Κλιούτς. Η ανέγερσή του χρονολογείται στην Αρχαιότητα και τον Μεσαίωνα, ενώ είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.
Περιγραφή
μικρογραφία|κέντρο|Άποψη πύργου του φρουρίου.
Παραπομπές
Κατηγορία:Αρχαία Βοσνία και Ερζεγοβίνη Κατηγορία:Μεσαιωνική Βοσνία και Ερζεγοβίνη Κλιουτς (Ουνα-Σανα) Κατηγορία:Εθνικά μνημεία στο Κλιούτς
Ανθέμιος
Ο Ανθέμιος Προκόπιος (Anthemius Procopius, 420 - 11 Ιουλίου 472) ήταν αυτοκράτορας της Δυτικής Ρωμαϊκής Αυτοκρατορίας από το 467 έως το 472.